pythainlp/thaigov-v2-corpus-22032023 huggingface dataset:
วันเสาร์ที่ 13 มีนาคม 2564
โครงการล้านละร้อย
รมช.ประภัตร นำทีมชี้แจงโครงการล้านละร้อย มอบกรมปศุสัตว์ผลิตอาหารเพื่อสนับสนุนการเลี้ยงโค พร้อมนำบริษัทเข้ารับซื้อโคทั้งหมดจากเกษตรกรในพื้นที่ เพื่อส่งไปยังประเทศลาวและจีนต่อไป
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ลงพื้นที่ตรวจราชการในพื้นที่ม.12ต.หนองปลิงอ.เลาขวัญจ.กาญจนบุรีซึ่งอ.เลาขวัญนี้มีสภาพพื้นที่แห้งแล้งการประกอบอาชีพด้านการเกษตรจึงไม่ค่อยได้ผลอาชีพปศุสัตว์เช่นการเลี้ยงโค-กระบือจึงเป็นทางเลือกของเกษตรกรในพื้นที่ซึ่งปัจจุบันมีจำนวนประชากรโคเนื้อในพื้นที่จำนวน72,084ตัวมีเกษตรกรผู้เลี้ยงจำนวน2,275รายโดยอำเภอได้สนับสนุนโครงการต่างๆให้กับเกษตรกรในพื้นที่เช่นโครงการฟาร์มโคเนื้อสร้างอาชีพระยะที่2โครงการปรับเปลี่ยนพื้นที่ทำนาไม่เหมาะสมเพื่อส่งเสริมการเลี้ยงโคเนื้อกลุ่มเกษตรกรผู้ปลูกพืชอาหารสัตว์และกลุ่มเกษตรกรผู้เลี้ยงโคขุนเป็นต้น
สำหรับการลงพื้นที่ในวันนี้รัฐมนตรีช่วยว่าการกระทรวงเกษตรและสหกรณ์ได้นำผู้แทนจากกรมปศุสัตว์และธนาคารเพื่อการเกษตรและสหกรณ์การเกษตร(ธ.ก.ส.)มาชี้แจงแนวทางการรับซื้อโคเนื้อในโครงการสนับสนุนสินเชื่อส่งเสริมการเลี้ยงสัตว์และกิจการที่เกี่ยวเนื่องในอัตราดอกเบี้ยเพียงร้อยละ0.01ต่อปีหรือล้านละร้อย(สินเชื่อธุรกิจชุมชนสร้างไทย)
นายประภัตรกล่าวว่าในวันนี้กระทรวงเกษตรและสหกรณ์พร้อมด้วยกระทรวงทรัพยากรธรรมชาติและสิ่งแวดล้อมมาร่วมกันแก้ไขปัญหาความแห้งแล้งในเขตอ.เลาขวัญซึ่งเป็นที่ดอนที่น้ำไม่สามารถส่งมาได้วันนี้จึงมาส่งเสริมตามนโยบายของนายกรัฐมนตรีที่ต้องการส่งเสริมอาชีพและรายได้ให้กับเกษตรกรในขณะที่ฝนทิ้งช่วงหน้าแล้งและช่วงโควิด-19จึงได้สนับสนุนโครงการสนับสนุนสินเชื่อส่งเสริมการเลี้ยงสัตว์และกิจการที่เกี่ยวเนื่องในอัตราดอกเบี้ยเพียงร้อยละ0.01ต่อปีหรือล้านละร้อยแต่ต้องเป็นวิสาหกิจชุมชนและต้องมีตลาดรองรับโดยไม่ต้องมีหลักทรัพย์ค้ำประกัน
และสำหรับในพื้นที่นี้มีความเหมาะสมในการเลี้ยงปศุสัตว์ทั้งการเลี้ยงโคแพะแกะเป็นต้นโดยในพื้นที่นี้มีการเลี้ยงโคถึงจำนวน72,084ตัวจึงมอบหมายให้กรมปศุสัตว์ผลิตอาหารโคในราคาถูกเพื่อช่วยพี่น้องเกษตรกรที่ไม่มีน้ำซึ่งจะไปผลิตที่จังหวัดสุพรรณบุรีและนำมาส่งให้เนื่องจากมีระยะทางห่างกันไม่เกิน60กิโลเมตรในราคาต้นทุนไม่เกิน5บาทซึ่งจะทำให้พี่น้องเกษตรกรสามารถขายได้อย่างมีกำไรและหลังจากนี้จะมีบริษัทเข้ามารับซื้อโคทั้งหมดเพื่อจะส่งไปประเทศลาวและจีนซึ่งคาดว่าจะทำให้ราคาโคขยับสูงขึ้นต่อไปนอกจากนี้ยังได้มาช่วยเจาะบ่อบาดาลให้กับพี่น้องเกษตรกรที่นี่ด้วยโดยส่วนหนึ่งจะใช้รถของประชาชนร่วมกับองค์การบริหารส่วนตำบลอย่างไรก็ตามสิ่งสำคัญที่สุดคือจะทำอย่างไรให้มีน้ำมีอาหารสัตว์และการปล่อยอนุมัติสินเชื่อของธ.ก.ส.ให้เกิดขึ้นได้จริง
วันศุกร์ที่ 5 มีนาคม 2564
รมว.ยุติธรรม ร่วมประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เข้าร่วมการประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔ ผ่านการประชุมทางไกล (Video Conference)
ในวันพฤหัสบดีที่​ ๔ มีนาคม​ ๒๕๖๔ เวลา​ ๑๐.๐๐ น.​
ณ ห้องประชุม ๑๑-๐๑ ชั้น ๑๑ อาคารกระทรวงยุติธรรม เขตหลักสี่ กรุงเทพฯ
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​
เข้าร่วมการประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔
ผ่านการประชุมทางไกล (Video Conference)
โดยมี พลเอก ประวิตร วงษ์สุวรรณ รองนายกรัฐมนตรี เป็นประธานประชุม
โดยวาระที่น่าสนใจ คือ การพิจารณาขยายระยะเวลาการประกาศสถานการณ์ฉุกเฉินที่มีความร้ายแรง
ในเขตท้องที่ทุกอำเภอของ ๓ จังหวัดชายแดนภาคใต้
ยกเว้นอำเภอแม่ลาน อำเภอไม้แก่น จังหวัดปัตตานี อำเภอเบตง จังหวัดยะลา
และอำเภอสุไหงโก-ลก อำเภอสุคิริน อำเภอศรีสาคร จังหวัดนราธิวาส ออกไปอีก ๓ เดือน
ตั้งแต่วันที่ ๒๐ มีนาคม ๒๕๖๔ และสิ้นสุดในวันที่ ๑๙ มิถุนายน ๒๕๖๔
วันอังคารที่ 23 มีนาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมการพัฒนาและการเปิดให้บริการ
ระบบ M-Flow บนทางหลวงพิเศษระหว่างเมืองหมายเลข 9 และโครงการทางหลวงพิเศษระหว่างเมืองสายบางใหญ่ - กาญจนบุรี (Motorway M81) ของกรมทางหลวง
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานการประชุมเรื่อง การพัฒนาและการเปิดให้บริการระบบ M-Flow บนทางหลวงพิเศษระหว่างเมืองหมายเลข 9 และโครงการทางหลวงพิเศษระหว่างเมืองสายบางใหญ่ - กาญจนบุรี (Motorway M81) ในวันที่ 22 มีนาคม 2564    ผ่านแอปพลิเคชัน Zoom โดยมี นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน รองปลัดกระทรวงคมนาคม และหัวหน้าหน่วยงานในสังกัดที่เกี่ยวข้องเข้าร่วมประชุม
การประชุมครั้งนี้เป็นการประชุมเพื่อติดตามการดำเนินการตามนโยบายของรัฐมนตรีว่าการกระทรวงคมนาคม โดยกรมทางหลวง (ทล.) ได้ดำเนินการพัฒนาระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (M-Flow) เพื่อแก้ไขปัญหารถติดหน้าด่าน โดยวางระบบให้สามารถบูรณาการกับการทางพิเศษแห่งประเทศไทย (กทพ.) ในการพัฒนา M-Flow ให้เป็นรูปแบบและมาตรฐานเดียวกัน (Single Platform System) ซึ่งเป็นระบบเก็บค่าธรรมเนียมผ่านทางอัตโนมัติในรูปแบบการอ่านป้ายทะเบียนรถอัตโนมัติ ร่วมกับระบบการตรวจจับยานพาหนะอัตโนมัติ (Automatic Vehicle Identification: AVI) โดยผู้ใช้รถยนต์สามารถขับขี่ผ่านบริเวณด่านฯ ที่จะมีการติดตั้งโครงเสาแขวนสูงเหนือศีรษะ (Overhead Gantry) พร้อมอุปกรณ์ระบบตรวจจับยานพาหนะอัตโนมัติ (AVI) ระบบอ่านป้ายทะเบียนรถอัตโนมัติ (Automated License Plate Recognition: ALPR) โดยไม่ต้องหยุดหรือชะลอรถ โดยระบบ M-Flow ได้ออกแบบให้รองรับการใช้ความเร็วสูงสุด 120 กม./ชม. ซึ่งสามารถระบายรถได้เร็วกว่าระบบเดิม 5 เท่า ขณะนี้การติดตั้ง M-Flow Gantry ทั้ง 4 ด่านแล้วเสร็จ (ด่านทับช้าง 1, 2 และด่านธัญบุรี 1, 2) และอยู่ระหว่างการปรับปรุงกายภาพบริเวณช่องทางงานติดตั้งป้ายเครื่องหมายจราจร และการดำเนินการด้านวิศวกรรมและระบบ IT
สำหรับโครงการ Motorway M81 มีระยะทาง 96 กิโลเมตร ประกอบด้วย ด่านเก็บค่าผ่านทาง จำนวน 8 แห่ง วงเงินลงทุนโครงการ 55,927 ล้านบาท (ค่าก่อสร้าง 38,475 ล้านบาท และค่าเวนคืน 17,452 ล้านบาท) ระยะเวลาดำเนินโครงการ ปี 2559 - 2566 แบ่งการก่อสร้างเป็น 25 สัญญา (ก่อสร้างแล้วเสร็จ 4 สัญญา และอยู่ระหว่างการก่อสร้าง 21 สัญญา) มีความคืบหน้าการก่อสร้าง ร้อยละ 49.989 เร็วกว่าแผนงานร้อยละ 5.972 (แผนงานร้อยละ 44.017) โดยมีปัญหาอุปสรรค 1 ตอน คือ ตอนที่ 12 มีค่างานก่อสร้างเพิ่มขึ้นประมาณ 120.37 ล้านบาท เนื่องจากมีการแก้ไขรูปแบบงานสะพานให้มีความสอดคล้องกับข้อกำหนดของกรมชลประทาน และเพิ่มงานโครงสร้างชะลอการทรุดตัวบริเวณคอสะพาน (Bearing Unit) ขณะนี้ ทล. อยู่ระหว่างการตรวจสอบข้อเท็จจริงของค่างานก่อสร้างที่เพิ่มขึ้นดังกล่าว
ทั้งนี้ นายศักดิ์สยาม ชิดชอบ ได้มีข้อสั่งการให้ ทล. ดำเนินการดังนี้
1. ระบบ M-Flow
- เร่งรัดดำเนินการ M-Flow ให้เป็นไปตามแผนเพื่อนำไปสู่ภาคการปฏิบัติโดยเร็ว
2. โครงการทางหลวงพิเศษระหว่างเมืองสายบางใหญ่ - กาญจนบุรี (M81)
- ประสานงานสำนักงบประมาณ เพื่อหารือเกี่ยวกับการบริหารเงินเหลือจากการก่อสร้างมาดำเนินการในส่วนของค่างานที่เพิ่มขึ้น
- ให้บำรุงรักษาผิวทางของสัญญาที่แล้วเสร็จให้พร้อมใช้งานเมื่อเปิดให้บริการ
- ให้กำหนด Timeline ของงานระบบบริหารและบำรุงรักษา (O & M) ให้ชัดเจน เพื่อไม่ให้เกิดปัญหาเรื่องการส่งมอบพื้นที่ไม่เป็นไปตามแผน
- ให้ตรวจสอบการดำเนินงานต่าง ๆ ให้มีความชัดเจน เพื่อให้ใช้งานได้ตรงตามวัตถุประสงค์และป้องกันการทุบทิ้งสร้างใหม่ในภายหลัง
วันอังคารที่ 16 มีนาคม 2564
กรมศุลกากรเปิดอาคารฝึกอบรมสถาบันวิทยาการศุลกากร พร้อมยกระดับสู่ศูนย์ฝึกอบรมระดับภูมิภาคขององค์การศุลกากรโลก (WCO Regional Training Center)
อธิบดีกรมศุลกากรเป็นประธานในพิธีเปิดอาคารศูนย์ฝึกอบรมสถาบันวิทยาการศุลกากร เพื่อรองรับภารกิจการพัฒนาทรัพยากรบุคคลอย่างเต็มรูปแบบ และพร้อมยกระดับสู่การเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center)
วันนี้ (วันอังคารที่ 16 มีนาคม 2564) เวลา 15.30 น. นายพชร อนันตศิลป์ อธิบดีกรมศุลกากร เป็นประธานในพิธีเปิดอาคารศูนย์ฝึกอบรมสถาบันวิทยาการศุลกากร เพื่อรองรับภารกิจการพัฒนาทรัพยากรบุคคลอย่างเต็มรูปแบบ และพร้อมยกระดับสู่การเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center) ณ อาคารศูนย์ฝึกอบรมสถาบันวิทยาการศุลกากร กรมศุลกากร เชิงสะพานกรุงเทพ เขตบางคอแหลม กรุงเทพมหานคร
นายพชร อนันตศิลป์ อธิบดีกรมศุลกากร กล่าวว่า เมื่อปีพุทธศักราช 2528 กรมศุลกากรได้จัดตั้งศูนย์ฝึกอบรมขึ้น ณ บริเวณพื้นที่แห่งนี้ ต่อมาในปีพุทธศักราช 2539 กรมศุลกากรได้ก่อสร้างอาคาร 120 ปีขึ้นใหม่จึงได้ย้ายการดำเนินงานด้านการฝึกอบรมบุคลากร ไปที่อาคาร 120 ปี ประจำที่ชั้น 15 และ ชั้น 16 โดยกรมศุลกากรได้ดำเนินการจัดฝึกอบรมให้แก่บุคลากรในหลักสูตรต่าง ๆ อย่างต่อเนื่องมาโดยตลอดและพร้อมยกระดับศูนย์ฝึกอบรมสถาบันวิทยาการศุลกากรให้เป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center) กรมศุลกากรจึงได้ดำเนินการก่อสร้างอาคารศูนย์ฝึกอบรมสถาบันวิทยาการศุลกากรแห่งนี้เป็นอาคารสูง 4 ชั้น ประกอบด้วยห้องประชุมอเนกประสงค์ขนาดใหญ่ จำนวน 2 ห้อง ห้องฝึกอบรมขนาดกลาง จำนวน 3 ห้อง ห้องปฏิบัติการคอมพิวเตอร์ และห้องที่จำเป็นต่าง ๆ รวมถึงพื้นที่สำนักงาน อีกทั้งในบริเวณพื้นที่ศูนย์ฝึกอบรมนี้ กรมธนารักษ์ ได้มอบอาคารพักอาศัย 8 ชั้น จำนวน 100 ห้อง ตามโครงการพัฒนาที่ราชพัสดุแปลงที่ตั้งโรงภาษีร้อยชักสามให้แก่กรมศุลกากร ซึ่งทำให้ศูนย์ฝึกอบรมสถาบันวิทยาการศุลกากรแห่งนี้ มีความพร้อมที่จะรองรับภารกิจการพัฒนาทรัพยากรบุคคลอย่างเต็มรูปแบบ และมีศักยภาพในการเป็นศูนย์กลางการพัฒนาบุคลากรทั้งในประเทศและต่างประเทศ
อธิบดีกรมศุลกากร กล่าวต่ออีกว่า กรมศุลกากรได้เล็งเห็นความสำคัญของการพัฒนาและเพื่อให้บุคลากรของกรมศุลกากรก้าวทันต่อการเปลี่ยนแปลงทั้งในปัจจุบันและอนาคต จึงมุ่งเน้นการพัฒนาศักยภาพของบุคลากรกรมศุลกากรให้ทันต่อการเปลี่ยนแปลงอย่างรวดเร็ว พร้อมกันนี้ยังสามารถจัดฝึกอบรมให้แก่บุคคลภายนอกที่เกี่ยวข้องกับงานด้านศุลกากรให้มีประสิทธิภาพและประสิทธิผลมากยิ่งขึ้น รวมถึงเผยแพร่ความรู้ทางวิชาการที่ทันสมัยเป็นสากลต่อไป
วันพุธที่ 3 มีนาคม 2564
ประชาชนแจ้งเบาะแสการกระทำผิดกฎหมาย ถึงนายกรัฐมนตรีอย่างต่อเนื่อง นำไปสู่การตรวจสอบพยานหลักฐานในการดำเนินการตามกฎหมาย
ประชาชนแจ้งเบาะแสการกระทำผิดกฎหมาย ถึงนายกรัฐมนตรีอย่างต่อเนื่อง นำไปสู่การตรวจสอบพยานหลักฐานในการดำเนินการตามกฎหมาย
วันที่ 3 มีนาคม 2564 นายอนุชา บูรพชัยศรี โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานการดำเนินงานตามที่ได้รับการแจ้งข้อมูลเบาะแสการกระทำผิดกฎหมายและการร้องเรียนที่เป็นเหตุที่ทำให้เกิดการแพร่ระบาดของโรคติดเชื้อไวรัสโรนา 2019 (โควิด-19) ทั้งนี้ สำนักงานเลขาธิการศูนย์บริหารสถานการณ์โควิด -19 และสำนักงานปลัดสำนักนายกรัฐมนตรี รายงานผลการดำเนินงานถึง 28 กุมภาพันธ์ 2564 สรุปสาระสำคัญ ดังนี้
1. กรณีแรงงานเข้าเมืองผิดกฎหมายเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ได้รับแจ้งข้อมูล จำนวน 44 เรื่อง ซึ่งได้ดำเนินการตรวจสอบพื้นที่เป้าหมายแล้วเสร็จ จำนวน 30 รายการ จับกุมดำเนินคดี จำนวน 5 คดี ผู้กระทำความผิด 6 ราย ตรวจสอบและไม่พบการกระทำความผิด จำนวน 25 รายการ และอยู่ระหว่างดำเนินการ 14 เรื่อง
2. กรณีสถานที่เล่นการพนันเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ได้รับแจ้งข้อมูล จำนวน 314 เรื่อง โดยได้ดำเนินการตรวจสอบพื้นที่เป้าหมายแล้วเสร็จ จำนวน 187 รายการ จับกุมผู้กระทำความผิด 21 คดี ตรวจสอบและไม่พบการกระทำความผิดจำนวน 166 รายการ และอยู่ระหว่างดำเนินการ 127 เรื่อง
3. การไม่ปฏิบัติตามข้อกำหนด พ.ร.ก.ฉุกเฉินฯ ที่นอกเหนือจากการเข้าเมืองผิดกฎหมายและการเปิดสถานที่เล่นการพนัน ซึ่งได้รับแจ้งข้อมูล จำนวน 231 เรื่อง โดยได้ดำเนินการตรวจสอบพื้นที่เป้าหมายตามที่ได้แจ้งข้อมูลแล้วเสร็จ จำนวน 89 รายการ จับกุมดำเนินคดี จำนวน 12 คดี ผู้กระทำความผิด 25 ราย และตรวจสอบและไม่พบการกระทำความผิด จำนวน 77 รายการ และอยู่ระหว่างดำเนินการ 142 เรื่อง
4. ดำเนินการแก้ไขปัญหาตามที่ได้รับการร้องทุกข์ขอความช่วยเหลือ และสอบถามข้อมูลที่เกี่ยวข้องกับโควิด -19 ซึ่งได้รับแจ้งข้อมูล จำนวน 109,097 เรื่อง ดำเนินการแล้วเสร็จ จำนวน 108,874 เรื่อง และอยู่ระหว่างดำเนินการ 223 เรื่อง
นายกรัฐมนตรีได้สั่งการให้หน่วยงานที่เกี่ยวข้อง แก้ไขทุกปัญหาที่ได้รับการร้องทุกข์และการแจ้งข่าวอย่างต่อเนื่อง พร้อมทั้งให้ประชาสัมพันธ์ผลการปฏิบัติการทั้งการจับกุมดำเนินคดีด้วย และขอขอบคุณประชาชนที่ให้ความร่วมมือในการแจ้งข้อมูล เพื่อนำไปสู่การตรวจสอบพยานหลักฐานในการดำเนินการตามกฎหมายต่อไป
ทั้งนี้ รัฐบาลสนับสนุนการมีส่วนร่วมตรวจสอบภาคประชาชน หากใครพบเห็นการกระทำหรือการปล่อยปละละเว้นการกระทำซึ่งเป็นความผิดตามกฎหมายและส่งผลกระทบเป็นเหตุที่ทำให้เกิดการแพร่ระบาดของโรคอย่างรุนแรง สามารถแจ้งเบาะแสมายังศูนย์บริหารสถานการณ์โควิด-19 ทำเนียบรัฐบาลได้ทุกวัน
วันพฤหัสบดีที่ 4 มีนาคม 2564
ศธ. แจงการเปลี่ยนแปลงวันสอบต้องคำนึงปัจจัยหลายด้าน หากมีการเลื่อนสอบ  อาจส่งผล กระทบต่อกำหนดการคัดเลือกบุคคลเข้าเรียนต่อในระดับมหาวิทยาลัย (TCAS)
กระทรวงศึกษาธิการ แจงการเปลี่ยนแปลงวันสอบต้องคำนึงปัจจัยหลายด้าน หากมีการเลื่อนสอบ  อาจส่งผลกระทบต่อกำหนดการคัดเลือกบุคคลเข้าเรียนต่อในระดับมหาวิทยาลัย (TCAS)
เมื่อวันพุธที่ 3 มีนาคม 2564 นายอัมพร พินะสา เลขาธิการคณะกรรมการการศึกษาขั้นพื้นฐาน ชี้แจงกรณี เรื่องวันสอบคัดเลือกเข้าศึกษาต่อในระดับอุดมศึกษาหรือ TCAS ตรงกับวันสำคัญอื่นที่กำหนดไว้ เช่น การสอบ GAT-PAT ในวันที่ 20-23 มีนาคม 2564 ตรงกับวันสอบปลายภาคของโรงเรียน วันสอบ 9 วิชาสามัญ วันที่ 3-4 เมษายน 2564 และวันสอบ O-NET วันที่ 27-28 มีนาคม 2564 ตรงกับวันเกณฑ์ทหารและวันเลือกตั้งท้องถิ่น อีกทั้งการเรียนออนไลน์ในช่วงสถานการณ์โควิด-19 ที่ผ่านมา ส่งผลให้นักเรียนได้รับเนื้อหาวิชาไม่เต็มที่ หากไม่พิจารณาเลื่อนวันสอบอาจเป็นการตัดโอกาสนักเรียนที่ต้องเข้าสอบคัดเลือกเป็นจำนวนมาก จึงมีการเรียกร้องผ่านสื่อออนไลน์ให้เลื่อนวันสอบ TCAS นั้น
1) การกำหนดวันสอบปลายภาค เป็นอำนาจหน้าที่ของโรงเรียน ดังนั้นโรงเรียนสามารถกำหนดวันสอบปลายภาคเป็นวันอื่น โดยไม่ให้ตรงกับวันที่ทำการสอบ GAT-PAT ได้
2) วันสอบ O-NET ที่ตรงกับวันเลือกตั้งท้องถิ่นนั้น สพฐ.ได้ประสานไปยังสถาบันทดสอบทางการศึกษาฯ ทำการเลื่อนวันสอบ เพื่อให้นักเรียนได้ไปใช้สิทธิ์เลือกตั้งท้องถิ่น และสามารถเข้าทำการทดสอบ O-NET ได้ด้วย
3) กรณีการเรียนออนไลน์ในช่วงที่ผ่านมา สพฐ.ได้ทำความเข้าใจกับโรงเรียนว่า ต้องเลือกใช้รูปแบบการจัดการเรียนการสอนที่หลากหลายให้เหมาะสมกับสภาพบริบทและสภาพความพร้อมของผู้เรียน ทั้งนี้ หากมีการเลื่อนสอบ อาจส่งผลกระทบต่อกำหนดการคัดเลือกบุคคลเข้าเรียนต่อในระดับมหาวิทยาลัย (TCAS)
ด้านกระทรวงการอุดมศึกษา วิทยาศาสตร์ วิจัยและนวัตกรรม สำนักงานปลัดกระทรวงฯ ชี้แจงเพิ่มเติมว่า TCAS คือระบบการคัดเลือกกลางบุคคลเข้าศึกษาในสถาบันอุดมศึกษา ที่กำหนดโดยสมาคมอธิการบดีแห่งประเทศไทย (ทปอ.) และมีหลายหน่วยงานที่เกี่ยวข้อง โดยมีสถาบันทดสอบทางการศึกษาแห่งชาติ (สทศ.) รับผิดชอบกำหนดขั้นตอนการรับสมัคร วันเวลาสอบ ประกาศผล การใช้ประโยชน์ของผลสอบและอื่นๆ ให้สอดคล้องกับตารางเวลาการคัดเลือกบุคคลเข้าศึกษาต่อในระดับอุดมศึกษาของ ทปอ. ดังนั้น การเปลี่ยนแปลงวันสอบ จึงต้องคำนึงถึงผลกระทบด้านอื่นด้วย
1) การจัดสอบวิชาสามัญ ในวันที่ 3-4 เม.ย.64 ซึ่งตรงกับการเกณฑ์ทหาร (ระหว่าง 1–20 เม.ย.) นั้น กองทัพบกได้ประกาศหลักเกณฑ์การทำคำร้องขอผ่อนผันการเกณฑ์ทหารไว้ ผู้สมัครที่ติดสอบสามารถใช้เป็นเหตุผลในการผ่อนผันได้
2) การจัดวันสอบ O-NET ชั้น ม.6 วันที่ 27-28 มี.ค.64 ซึ่งตรงกับวันเลือกตั้งท้องถิ่น(28 มี.ค.64) คณะกรรมการ สทศ. ได้พิจารณาแล้ว เห็นสมควรให้เลื่อนกำหนดการทดสอบ O-NET ไปเป็นวันที่ 29 มี.ค.64 แทน โดยใช้ตารางสอบเดิม
ทั้งนี้ การออกข้อสอบ สทศ.ใช้ข้อสอบที่มีเนื้อหาครอบคลุมสาระการเรียนรู้ ตั้งแต่ชั้น ม.4 - ม.6 ดังนั้นการวางแผนเตรียมตัวในเรื่องการเรียนมาอย่างต่อเนื่อง จึงเป็นส่วนสำคัญที่จะช่วยให้นักเรียนมีความรู้เพียงพอที่จะเข้าศึกษาในสถาบันอุดมศึกษาที่ต้องการได้ ไม่ใช่การเตรียมตัวเพียง 1-2 เดือน
----------------
วันจันทร์ที่ 8 มีนาคม 2564
'วราวุธ'​ เร่งป้องกัน​ แก้ไขปัญหาภัยแล้ง​ ส่งมอบสถานีจ่ายน้ำบาดาลเพื่อประชาชนบ้านต้นไทร​ จ.พัทลุง​ "ประชาชนได้ประโยชน์กว่า​ 2,400 ครัวเรือน"
'วราวุธ'​ เร่งป้องกัน​ แก้ไขปัญหาภัยแล้ง​ ส่งมอบสถานีจ่ายน้ำบาดาลเพื่อประชาชนบ้านต้นไทร​ จ.พัทลุง​ "ประชาชนได้ประโยชน์กว่า​ 2,400 ครัวเรือน"
วันนี้​ (5​ มีนาคม​ 2564) เวลา​ 11.00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.)​ เป็นประธานเปิด​ และส่งมอบโครงการก่อสร้างสถานีจ่ายน้ำบาดาลเพื่อประชาชนบ้านต้นไทร​ ประจำปีงบประมาณ​ 2564 สำหรับเป็นแหล่งน้ำเพื่อการอุปโภคบริโภค​ และน้ำเพื่อการเกษตร​ รวมทั้ง​ เพื่อป้องกันและบรรเทาปัญหาภัยแล้ง​ให้กับประชาชน​ พร้อมพบปะพูดคุยกับประชาชนในพื้นที่ที่ได้รับประโยชน์จากการดำเนินโครงการฯ​ โดยมี​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหารระดับสูง​ นายศักดิ์ดา​ วิเชียรศิลป์​ อธิบดีกรมทรัพยากรน้ำบาดาล​ หัวหน้าหน่วยงานในสังกัด​ที่เกี่ยวข้อง​ นายกู้เกียรติ​ วงศ์กระพันธุ์​ ผู้ว่าราชการจังหวัดพัทลุง​ ประชาชนในพื้นที่​ ให้การต้อนรับและเข้าร่วมพิธีฯ​ ณ​ บ้านต้นไทร​ หมู่ที่​ 5​ ตำบลบ้านนา อำเภอศรีนครินทร์​ จังหวัดพัทลุง​
รมว.ทส.​ กล่าวว่า​ ดีใจที่ได้มาตรวจราชการในพื้นที่จังหวัดพัทลุง​ ในวันนี้ได้มาดูแลว่ากรมทรัพยากรน้ำบาดาลได้ทำอะไรให้กับประชาชน​บ้าง ซึ่งรัฐบาล​นำโดย​ พลเอก​ ประยุทธ์​ จันทร์โอชา​ นายกรัฐมนตรี​ และรองนายกรัฐมนตรี​ (พลเอก​ ประวิตร​ วงษ์สุวรรณ)​ ได้ให้ความสำคัญและเน้นย้ำ​เรื่องการดูแลให้ประชาชนมีน้ำเพียงพอสำหรับใช้เพื่อการอุปโภค​ บริโภค​ และน้ำเพื่อการเกษตร​ นอกจากนี้​ ยังรวมไปถึง​น้ำสำหรับการอุตสาหกรรม​ และการรักษาระบบนิเวศ​ ซึ่งได้ให้นโยบายให้ดำเนินการเป็นระบบใหญ่เพื่อให้ประชาชนได้รับประโยชน์อย่างเต็มที่
รมว.​ทส.​ กล่าวต่อไปว่า​ งบประมาณ​ที่ได้รับการจัดสรรมาเพื่อดำเนินการแก้ไขปัญหาภัยแล้งให้กับประชาชน ดังนั้น​ ขอให้ประชาชนใช้ประโยชน์อย่างเต็มที่​ เกิดความคุ้มค่า​ และเมื่อส่งมอบโครงการฯ​ ไปแล้ว​ขอฝากท่านผู้นำชุมชน​ ศึกษาเรียนวิธีการดูแลรักษาระบบ​จากกรมทรัพยากรน้ำบาดาล​ และนอกจากการนำน้ำจากใต้ดินมาใช้แล้วขอให้นำแนวคิดการเติมน้ำใต้ดินไปใช้​ ด้วย เพื่อเติมน้ำกลับลงไป​ ไว้ให้ลูกหลานในอนาคตได้มีน้ำบาดาลใช้อย่างยั่งยืนต่อไป​
ทั้งนี้​ โครงการก่อสร้างสถานีจ่ายน้ำบาดาลเพื่อประชาชนบ้านต้นไทร​ สามารถผลิตน้ำเพื่อการอุปโภคบริโภค​ ได้ไม่น้อยกว่า​ 58,400 ลูกบาศก์เมตร/ปี​ ประชาชนได้รับประโยชน์​ ไม่น้อยกว่า​ 2,400​ ครัวเรือน
วันจันทร์ที่ 8 มีนาคม 2564
รมว.สุชาติ เผย ยอด ม33เรารักกัน ทะลุ 8.2 ล้านคน ย้ำ ผู้ไม่มีสมาร์ทโฟนและไม่เคยลงทะเบียนเลย รีบติดต่อ สปส.ทั่วประเทศ 15 – 28 มี.ค.นี้
รัฐมนตรีว่าการกระทรวงแรงงาน เผย ยอดลงทะเบียน ม33เรารักกัน ตั้งแต่วันที่ 21 ก.พ.-7 มี.ค.64 จำนวนทั้งสิ้น 8,208,286 คน พร้อมเปิดให้ผู้ประกันตนกลุ่มที่ไม่มีสมาร์ทโฟน และยังไม่เคยลงทะเบียนเลย นำบัตรประชาชนแบบสมาร์ทการ์ดมาเพื่อลงทะเบียนขอรับสิทธิ
เมื่อวันที่ 8 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงผลการลงทะเบียนออนไลน์โครงการ ม33เรารักกัน ผ่านเว็บไซต์ www.ม33เรารักกัน.com ซึ่งได้เปิดให้ลงทะเบียนมาตั้งแต่วันที่ 21 ก.พ.- 7 มี.ค.64 จากเป้าหมายดำเนินการ 9.27 ล้านคน ปรากฏว่า มีผู้ประกันตนมาตรา 33 ลงทะเบียนทั้งสิ้น 8,208,286 คน (ข้อมูล ณ วันที่ 7 มี.ค.64 เวลา 23.00 น.) คงเหลืออีกประมาณ 1 ล้านกว่าคนในจำนวนนี้ ประกอบไปด้วย ผู้ที่รับเงินในโครงการเราชนะไปแล้ว ผู้ที่มีเงินฝากในบัญชีเกิน 500,000 บาท และผู้ที่มีปัญหาอื่นๆ ทางเทคนิค เช่น ชื่อ – นามสกุล ไม่ตรงกับฐานข้อมูลสำนักทะเบียนราษฎร หรือไม่ตรงกับฐานข้อมูลผู้ประกันตน ลงทะเบียนช้า ไม่มีสมาร์ทโฟน
นายสุชาติยังกล่าวถึงขั้นตอนการดำเนินการสำหรับผู้ประกันตนกลุ่มที่ไม่มีสมาร์ทโฟนและยังไม่เคยลงทะเบียนเลย ขอให้เข้ามาติดต่อเพื่อลงทะเบียนที่สำนักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศที่ท่านสะดวกในวันที่ 15-28 มี.ค.64 ทั้งนี้ ขอให้ผู้ประกันตนนำบัตรประชาชนแบบสมาร์ทการ์ดมาเพื่อลงทะเบียนขอรับสิทธิด้วย โดยสำนักงานประกันสังคมจะจัดเจ้าหน้าที่อำนวยความสะดวก พร้อมให้คำแนะนำปรึกษาเรื่องการลงทะเบียน ตั้งแต่เวลา 08.30 – 18.30 น. ทุกวันไม่เว้นวันหยุดราชการ ส่วนผู้ที่ลงทะเบียนแล้วแต่ไม่ผ่านสามารถขอทบทวนสิทธิผ่านเว็บไซต์ www.ม33เรารักกัน.com ได้ในวันที่ 15 – 28 มี.ค.64 ทั้งนี้ สามารถติดต่อสอบถามเพิ่มเติมได้ที่สายด่วนกระทรวงแรงงาน 1506 กด 1 สำนักงานประกันสังคม
วันพุธที่ 3 มีนาคม 2564
รมช.มนัญญา ติดตามการดำเนินงานสหกรณ์จุฬาลงกรณ์มหาวิทยาลัย จำกัด
รมช.มนัญญา ติดตามการดำเนินงานสหกรณ์จุฬาลงกรณ์มหาวิทยาลัย จำกัด ขับเคลื่อนนโยบายติดตามการดำเนินงานสหกรณ์เชิงรุกทุกพื้นที่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ และคณะ ตรวจเยี่ยมติดตามผลการดำเนินงานและกิจการที่ผ่านมาของสหกรณ์ออมทรัพย์จุฬาลงกรณ์มหาวิทยาลัย จำกัด วันที่ 3 มีนาคม 2564 ณ ห้องประชุมศุภชัย วาณิชวัฒนา ชั้น 2 อาคารจามจุรี 9 จุฬาลงกรณ์มหาวิทยาลัย กรุงเทพฯ โดยมี ผศ.ดร.วีระพันธ์ รังสีวิจิตรประภา ประธานกรรมการ และคณะกรรมการ กล่าวรายงาน
"ในฐานะที่กำกับดูแลกรมส่งเสริมสหกรณ์ และกรมตรวจบัญชีสหกรณ์ จึงมีนโยบายตรวจเยี่ยมสหกรณ์ขนาดใหญ่ รับฟังเรื่องร้องเรียน หรือดูหลักธรรมภิบาล เพื่อหาแนวทางแก้ไขปัญหาต่อไป และขอชื่นชมสหกรณ์ออมทรัพย์จุฬาลงกรณ์มหาวิทยาลัย จำกัด ที่ดำเนินกิจการได้อย่างดีเยี่ยม จนได้รับรางวัลสหกรณ์ดีเด่นแห่งชาติถึง 3 ครั้ง" รมช.มนัญญากล่าว
วันศุกร์ที่ 5 มีนาคม 2564
ผู้ตรวจราชการกระทรวงวัฒนธรรม เป็นประธานในกิจกรรมทำบุญตักบาตร เพื่อความเป็นสิริมงคล
ผู้ตรวจราชการกระทรวงวัฒนธรรม เป็นประธานในกิจกรรมทำบุญตักบาตร เพื่อความเป็นสิริมงคล
วันที่ ๕ มีนาคม ๒๕๖๔ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เป็นประธานในกิจกรรมทำบุญตักบาตร เพื่อความเป็นสิริมงคล โดยมี ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ บริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 11 มีนาคม 2564
รมต.นร. อนุชา ย้ำที่ประชุมคณะอนุฯ กำกับ ติดตาม และประเมินผล คทช. เร่งช่วยเหลือประชาชนให้เป็นไปอย่างมีประสิทธิภาพ เกิดรูปธรรม โดยเฉพาะเกษตรกรที่เป็นกำลังซื้อหลักของประเทศ
รมต.นร. อนุชา ย้ำที่ประชุมคณะอนุฯ กำกับ ติดตาม และประเมินผล คทช. เร่งช่วยเหลือประชาชนให้เป็นไปอย่างมีประสิทธิภาพ เกิดรูปธรรม โดยเฉพาะเกษตรกรที่เป็นกำลังซื้อหลักของประเทศ
วันนี้ (11 มีนาคม 2564) เวลา 10.00 น. ณ ห้องประชุม 301 ตึกบัญชาการ 1 ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะอนุกรรมการกำกับ ติดตาม และประเมินผล ในคณะกรรมการนโยบายที่ดินแห่งชาติ (คทช.) โดยมีนายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี และคณะอนุกรรมการ เข้าร่วม
ทั้งนี้ ที่ประชุมได้พิจารณาผลการดำเนินงานและการประเมินผลการปฏิบัติงานของ คทช. ตามนโยบายการจัดการที่ดินทำกินโดยไม่ให้กรรมสิทธิ์ แต่อนุญาตให้เข้าทำประโยชน์ในที่ดินของรัฐเป็นกลุ่มหรือชุมชน ตามหลักเกณฑ์และเงื่อนไขที่ คทช. กำหนด ในรูปแบบสหกรณ์หรือรูปแบบอื่นที่เหมาะสม เพื่อร่วมกันบริหารจัดการที่ดิน รวมทั้งการส่งเสริมการประกอบอาชีพตามศักยภาพของพื้นที่ ซึ่งที่ผ่านมามีพื้นที่เป้าหมายการจัดการที่ดินทำกินให้ชุมชน ตั้งแต่ปี 2558-2564 จำนวน 1,070 พื้นที่ 70 จังหวัด เนื้อที่ 1,991,446 ไร่ มีการจัดประชาชนลงพื้นที่แล้ว 57,105 ราย ใน 275 พื้นที่ 65 จังหวัด เนื้อที่ 384,065ไร่ มีการส่งเสริมและพัฒนาอาชีพแล้ว 176 พื้นที่ 60 จังหวัด เนื้อที่ 467,140 ไร่
โอกาสนี้ รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีมีความห่วงใยปัญหาที่ดินทำกินของประชาชน โดยเฉพาะภาคการเกษตรที่เป็นกำลังซื้อหลักของประเทศ โดยได้ให้ความสำคัญกับการนำเอาแนวคิด BCG Model (Bio-Circular-Green Economy) มาปรับใช้กับการพัฒนาภาคการเกษตร เพื่อให้เกษตรกรมีความเป็นอยู่ที่ดีขึ้น ซึ่งที่ผ่านมาพบว่าเกษตรกรประสบปัญหาไม่มีที่ดินทำกินเป็นของตนเอง ดังนั้น ในการให้ความช่วยเหลือประชาชนโดยเฉพาะภาคการเกษตร ต้องคำนึงถึงหลักการใช้ประโยชน์ในที่ดินของรัฐเป็นกลุ่มหรือชุมชน เพื่อให้เกิดการกระจายรายได้อย่างทั่วถึง เป็นธรรม และยั่งยืน
รัฐมนตรีประจำสำนักนายกรัฐมนตรี กล่าวเพิ่มเติมว่า ในส่วนของการบริหารจัดการติดตามและประเมินผล ขอให้มีการพิจารณางบประมาณและบุคลากรให้สอดคล้องกับบทบาทหน้าที่ รวมถึงขอให้พิจารณาปรับปรุงโครงสร้างสำนักงาน คทช. และตัวบทกฎหมายที่เกี่ยวข้อง ให้มีความสอดคล้องกับบริบทของสังคม เพื่อให้การดำเนินการช่วยเหลือประชาชนเป็นไปอย่างมีประสิทธิภาพ ในส่วนของการติดตามและประเมินผล ควรดำเนินการครอบคลุมถึงการประเมินผลลัพธ์และผลสัมฤทธิ์ (Outcome / Impact) เพื่อเป็นประโยชน์ต่อคณะกรรมการ คทช. ในการพิจารณาแก้ไขปัญหา
สำหรับผลการประชุมคณะอนุกรรมการกำกับ ติดตาม และประเมินผล ในวันนี้ จะนำเสนอเข้าที่ประชุม คทช. ในวันที่ 29 มีนาคม 2564 โดยมีนายกรัฐมนตรีเป็นประธาน และนำเสนอคณะรัฐมนตรีเพื่อเสนอต่อรัฐสภาทราบ และนำเผยแพร่ให้สาธารณชนต่อไป
-----------------------------------------
วันพฤหัสบดีที่ 18 มีนาคม 2564
นายกฯ ตอบโจทย์เครือข่ายสตรี สั่งเพิ่มพนักงานสอบสวนหญิง ดูแลคดีละเมิดทางเพศ เตรียมเสนอแก้กฎหมาย ลาคลอด “จ่าย 98 วัน”
นายกฯ ตอบโจทย์เครือข่ายสตรี สั่งเพิ่มพนักงานสอบสวนหญิง ดูแลคดีละเมิดทางเพศ เตรียมเสนอแก้กฎหมาย ลาคลอด “จ่าย 98 วัน”
วันที่ 18 มีนาคม 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า การแก้ปัญหาความรุนแรงในครอบครัวและการละเมิดทางเพศ นับเป็นอีกเรื่องหนึ่งที่ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้ความสำคัญและติดตามอย่างต่อเนื่อง อีกทั้งเป็นเรื่องที่ต้องประสานการทำงานกับหลายหน่วยงานที่เกี่ยวข้องอย่างใกล้ชิด โดยแนวทางหนึ่งที่นายกรัฐมนตรีได้ผลักดันและสอดรับกับข้อเสนอของกลุ่มเครือข่ายสตรี คือการเพิ่มจำนวนพนักงานสอบสวนหญิงเพื่อทำหน้าที่สอบสวน และดูแลเด็ก สตรี ให้ได้รับการบริการที่เท่าเทียม รวมถึงได้รับความช่วยเหลืออย่างเข้าใจระหว่างผู้หญิงถึงผู้หญิง ทั้งนี้ เมื่อวันที่ 12 มี.ค.ที่ผ่านมา นายกรัฐมนตรีได้สั่งการในที่ประชุมคณะกรรมการตำรวจแห่งชาติ (ก.ต.ช.) ให้เพิ่มจำนวนพนักงานสอบสวนหญิงเพื่อบริการประชาชน โดยสำนักงานตำรวจแห่งชาติจะรับเพิ่มอีก 100 คน เร็ว ๆ นี้ คุณวุฒินิติศาสตร์บัณฑิต เพื่อทำหน้าที่เป็นพนักงานสอบสวนตามสถานีตำรวจภูธร (สภ.) และสถานีตำรวจนครบาล (สน.) จากที่มีอยู่ปัจจุบัน 733 คน
นางสาวรัชดา กล่าวด้วยว่า นอกจากนี้ นายกรัฐมนตรียังได้ติดตามเรื่องการปรับปรุงแก้ไขพระราชบัญญัติ (พ.ร.บ.) ประกันสังคม พ.ศ.2533 มาตรา 67 เรื่องการหยุดงานเพื่อการคลอดบุตร ที่ปัจจุบันเป็นการเหมาจ่ายในอัตราครั้งละ 50 เปอร์เซ็นต์ของค่าจ้างตามมาตรา 57 เป็นเวลา 90 วัน ให้เป็น 98 วัน ซึ่งสอดคล้องกับสิทธิลาคลอดที่กำหนดใน พ.ร.บ.คุ้มครองแรงงาน ซึ่งนายสุชาติ ชมกลิ่น รัฐมนตรีว่าการกระทรวงแรงงาน ได้รายงานต่อนายกรัฐมนตรีว่า ได้ยกร่างแก้ไขเป็น 98 วันแล้ว แต่เนื่องจากยังมีประเด็นอื่นอีกที่ต้องปรับแก้ใน พ.ร.บ. ด้วยเพื่อให้เกิดประโยชน์แก่ประชาชนมากขึ้น จึงมีขั้นตอนที่ต้องใช้เวลาอีกสักระยะ และจะรีบเสนอให้คณะรัฐมนตรี (ครม.) พิจารณาในทันทีเมื่อทุกอย่างเรียบร้อย ทั้งนี้ นายกรัฐมนตรีขอบคุณเครือข่ายสตรีที่ทำหน้าที่เป็นปากเป็นเสียง สะท้อนปัญหาและข้อเสนอแนะต่อภาครัฐ ซึ่งนายกรัฐมนตรีได้รับทราบมาตลอด และกำชับให้หน่วยงานที่เกี่ยวข้องเปิดพื้นที่ให้เกิดการทำงานร่วมกัน
วันพุธที่ 3 มีนาคม 2564
พม. ประชุมคณะทำงานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน
พม. ประชุมคณะทำงานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน
เมื่อวันที่ 2 มี.ค. 64 เวลา 10.30 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (พม.)เป็นประธานการประชุมคณะทำงานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน ครั้งที่ 1/2564 โดยมีผู้แทนจากหน่วยงานที่เกี่ยงข้อง อาทิ กระทรวง พม. โดยกรมกิจการเด็กและเยาวชน กระทรวงดิจิทัล เพื่อเศรษฐกิจและสังคม สำนักงานตำรวจแห่งชาติ สำนักงานกองทุนสนับสนุนการสร้างเสริมสุขภาพ (สสส.) และสภาเด็กและเยาวชนแห่งประเทศไทย เป็นต้น เข้าร่วมประชุม ณ ห้องประชุมกรมพัฒนาสังคมและสวัสดิการ ชั้น 6 กระทรวง พม. สะพานขาว ถนนกรุงเกษม กรุงเทพฯ
นายอนุกูลเปิดเผยว่า คณะทำงานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน เป็นคณะทำงานที่ รมว.พม.แต่งตั้งขึ้น โดยมีอำนาจหน้าที่ศึกษาแนวทางปรับปรุง แก้ไขกฎหมายและระเบียบทีเกี่ยวข้องเพื่อปกป้องคุ้มครองเด็กและเยาวชนจากการพนันออนไลน์ และให้ความช่วยเหลือเด็กและเยาวชนที่ได้รับผลกระทบจากการพนันออนไลน์ รวมทั้งส่งเสริมสนับสนุนให้เครือข่ายเด็กและเยาวชนจัดกิจกรรมรณรงค์ลดปัญหาและผลกระทบจาการพนันออนไลน์ ซึ่งวันนี้ ที่ประชุม มีการพิจารณาถึงแนวทางสำคัญในการขับเคลื่อนงานตามภารกิจของคณะทำงานฯ อาทิ 1) การสร้างความตระหนักต่อสังคมประเด็นการแก้ไขกฎหมายเพื่อการปกป้องคุ้มครองเด็กจากการพนันออนไลน์ 2) การสร้างเสริมศักยภาพเครือข่ายเยาวชนพัฒนาข้อเสนอเชิงนโยบาย 3) การอบรมอาสาสมัครเครือข่ายเด็ก เยาวชนและการอบรมหลักสูตรรู้เท่าทันพนันออนไลน์ 4) การเผยแพร่แอปพลิเคชั่นแจ้งเบาะแสหรือร้องเรียน 5) การสนับสนุนงบประมาณ และ 6) การจัดทำสื่อความรู้สื่อประชาสัมพันธ์ เป็นต้น
นายอนุกูลกล่าวเพิ่มเติมว่า ในเบื้องต้น ที่ประชุมจะดำเนินเรื่องการสื่อสารประชาสัมพันธ์ โดยใช้กลไกผ่านสภาเด็กและเยาวชนที่มีอยู่ทั่วประเทศ โดยมุ่งเน้นผู้ที่ได้รับผลกระทบ ด้วยการสื่อสารให้กับสังคมเห็นถึงปัญหาของการพนันออนไลน์ และพยายามที่จะสร้างกระบวนการสื่อสารในเรื่องข้อจำกัดของกฎหมาย เพื่อที่จะผลักดันให้แก้ไขกฎหมายที่เกี่ยวกับการพนันออนไลน์ ทั้งนี้ กระทรวง พม. พร้อมด้วยหน่วยงานที่เกี่ยวข้อง ได้มีความพยายามในการดำเนินงานป้องกันและแก้ไขปัญหาการพนันออนไลน์ในเด็กและเยาวชนมาอย่างต่อเนื่อง ซึ่งจะมีการเข้าไปดูแลเด็กและเยาวชนที่ได้รับผลกระทบรวมถึงครอบครัว โดยจะเข้าไปสร้างเจตคติใหม่ในการหารายได้ของครอบครัวและจะส่งเสริมเรื่องการออมแทนการเข้าไปยุ่งเกี่ยวกับการพนันออนไลน์
วันพุธที่ 24 มีนาคม 2564
รมว.พม. มอบแนวการขับเคลื่อนงานแบบบูรณาทุกหน่วยงานในพื้นที่ เพื่อช่วยเหลือกลุ่มเปราะบางอย่างครบวงจร
รมว.พม. มอบแนวการขับเคลื่อนงานแบบบูรณาทุกหน่วยงานในพื้นที่ เพื่อช่วยเหลือกลุ่มเปราะบางอย่างครบวงจร
วันนี้ (24 มี.ค. 64) เวลา 16.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มอบแนวทางและข้อคิดในการดำเนินงานตามนโยบายของรัฐบาลให้กับพัฒนาสังคมและความมั่นคงของมนุษย์จังหวัด (พมจ.) ทุกจังหวัด ในการอบรมเชิงปฏิบัติการเพื่อเพิ่มศักยภาพผู้นำในยุค 4.0 โดยมีคณะผู้บริหารกระทรวง พม. เข้าร่วม ณ โรงแรมใบหยกสกาย กรุงเทพฯ
นายจุติ กล่าวว่า วันนี้รัฐบาลเตรียมเข้าสู่โหมดฟื้นฟูประเทศ ปี 2564 สิ่งที่พลเอก ประยุทธ์ จันทร์โอชา นายกรัฐมนตรี ได้สั่งการคือการช่วยเหลือกลุ่มเปราะบางและด้านที่อยู่อาศัย โดยภายหลังจากที่ได้มีการลงนามบันทึกข้อตกลงความร่วมมือระหว่างกระทรวง 12 กระทรวง 1 หน่วยงาน ฉะนั้น การบูรณาการการทำงานทุกหน่วยงานจะต้องประสานเชื่อมโยงกันอย่างไร้รอยต่อ โดยมีกระทรวงมหาดไทย นำโดยผู้ว่าราชการจังหวัดเป็นแม่งานหรือแพทย์ใหญ่ และมีกระทรวงต่างๆ เป็นแพทย์เฉพาะทาง ซึ่งจะต้องพัฒนาคนทุกช่วงวัยของมนุษย์ โดยใช้สมุดพกครอบครัวเป็นเครื่องมือในการเก็บข้อมูลและนำมาวิเคราะห์ และจำเป็นต้องมีอาสาสมัครพัฒนาสังคมและความมั่นคงของมนุษย์ (อพม.) เพิ่ม 5 แสนคน เพื่อช่วยขับเคลื่อนงานในพื้นที่
นายจุติ กล่าวต่อว่า ทั้งนี้ ตนอยากฝากให้ พมจ. ทุกจังหวัด บูรณาการกับหน่วยงานในสังกัดกระทรวงต่างๆ ระดับพื้นที่ ร่วมลงไปสำรวจและช่วยเหลือในภารกิจงานที่เกี่ยวข้อง อาทิ การให้แรงงานจังหวัดลงไปพัฒนาทักษะด้านอาชีพ หรือการจัดหางานแก่กลุ่มเปราะบาง หรือ อสม. ช่วยลงไปดูแลในเรื่องสุขภาพแก่ผู้สูงอายุหรือคนพิการ เป็นต้น ซึ่งสิ่งที่สำคัญที่สุดในการขับเคลื่อนงาน คือการสื่อสารให้เข้าใจกันในทุกกระทรวง เพื่อให้ พมจ. ไปถ่ายทอดสู่พื้นที่ได้ถูกต้อง ชัดเจน และวิเคราะห์ว่าปัญหาไหนที่สามารถแก้ไขได้ให้รีบทำก่อน เช่น แม่เลี้ยงเดี่ยวที่ลูกไม่มีที่เรียนหนังสือ และสิ่งที่ต้องทำคือ การคาดการณ์สิ่งที่จะตามมาหลังโควิด-19 คือ คนไม่มีงานทำ คนตกงาน ปัญหารายได้ การหาอาชีพใหม่ๆ ภายหลังโควิด-19 จะต้องสามารถฝึกง่าย มีรายได้เร็ว สอดคล้องความต้องการของตลาด รวมทั้งอยากฝากให้ พมจ. และผู้ปฏิบัติงานในพื้นที่ช่วยเหลือคนทุกช่วงวัยให้ได้รู้สิทธิสวัสดิการจากรัฐที่พึงได้ โดยมีศูนย์ช่วยเหลือสังคม สายด่วน 1300 เป็นตัวแทนรับเรื่องเพื่อประสานต่อไปยังหน่วยงานที่เกี่ยวข้องในการช่วยเหลือต่อไป และสุดท้ายนี้ อยากให้ทุกคนคำนึงว่า กระทรวง พม. เป็นกระทรวงที่ให้ความช่วยเหลือกลุ่มเปราะบาง จำเป็นต้องเสียสละ อดทน และต้องทำให้ทุกคนมีความสุขและมีความมั่นคงในการดำรงชีวิตที่ดีขึ้นต่อไป
วันจันทร์ที่ 22 มีนาคม 2564
มาตรการเร่งพิจารณาโทษข้าราชการผิดชู้สาว
วันอาทิตย์ที่ 21 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบ“มาตรการทางการบริหารเพื่อประสิทธิภาพในการดำเนินการทางวินัยและจริยธรรม”ของข้าราชการพลเรือนในกรณีถูกกล่าวหาว่ากระทำผิดเรื่องชู้สาว ล่วงละเมิดหรือคุกคามทางเพศ โดยระยะเร่งด่วนให้องค์กรบริหารงานบุคคลในหน่วยงานราชการ นำมาตรการทางวินัยและจริยธรรมร้ายแรงมาใช้ เช่น สั่งให้พักราชการ สั่งให้ออกจากราชการไว้ก่อน สั่งให้ประจำส่วนราชการ เป็นต้น และให้ผู้บังคับบัญชาเร่งรัดดำเนินการโดยเร็ว หากละเลย ถือว่าทำผิดวินัยเช่นกัน ส่วนในระยะยาวให้องค์กรบริหารงานบุคคลประเภทต่างๆ วิเคราะห์กฎหมายร่วมกันและออกหลักเกณฑ์กลาง เป็นมาตรฐานเดียวกันในทางปฏิบัติ เพื่อแก้ปัญหาการพิจารณาความผิดที่ล่าช้า ลักลั่น และการใช้ดุลยพินิจเพื่อความรวดเร็วและเป็นธรรม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 11 มีนาคม 2564
R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันพฤหัสบดีที่ 11 มีนาคม 2564 R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า วันพฤหัสบดีที่ 11 มีนาคม 2564 บริษัท Rating and Investment Information, Inc. (R&I) ซึ่งเป็นบริษัทจัดอันดับความน่าเชื่อถือชั้นนำของประเทศญี่ปุ่น จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศได้คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) ซึ่งแสดงถึงความเชื่อมั่นในแนวทางการดำเนินโยบายของรัฐบาลและทิศทางการเติบโตทางเศรษฐกิจของประเทศ ซึ่งมีแนวโน้มที่จะฟื้นตัวและเติบโต โดยมีรายละเอียดดังนี้
1) คงอันดับความน่าเชื่อถือของประเทศไทย (Sovereign Credit Rating) ที่ระดับ A- และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากรัฐบาลได้ให้ความสำคัญในการดำเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและการพัฒนาเขตเศรษฐกิจพิเศษภาคตะวันออก (EEC) อีกทั้งมีการดำเนินการในโครงการลงทุนโครงสร้างพื้นฐานอย่างต่อเนื่อง เพื่อกระตุ้นเศรษฐกิจและผลักดันให้เกิดการลงทุนจากต่างประเทศ ซึ่งจะส่งผลให้ประเทศมีศักยภาพในการเจริญเติบโตทางเศรษฐกิจในระยะยาว และหลุดพ้นจากการติดกับดักรายได้ปานกลาง (Middle Income Trap)
2) ภาคการคลังสาธารณะ (Public Finance) มีความแข็งแกร่งเป็นผลจากการบริหารจัดการทางคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561 เพื่อรักษาวินัยทางการคลัง ส่งผลให้รัฐบาลมีพื้นที่ทางการคลัง (Fiscal Space) เพื่อสนับสนุนการดำเนินมาตรการต่างๆของรัฐบาลเพิ่มเติม อย่างไรก็ดี แม้ว่าการระบาดของ COVID-19 จะทำให้รัฐบาลไทยและต่างประเทศต้องกู้เงินเพื่อชดเชยการขาดดุลงบประมาณเพิ่มขึ้น แต่ R&I ยังเชื่อมั่นว่า เศรษฐกิจไทยปี 2564 จะฟื้นตัวและเติบโตอย่างค่อยเป็นค่อยไปและจะช่วยฟื้นฟูการลงทุนภายในประเทศในระยะต่อไป
3) ภาคการเงินต่างประเทศ (External Finance) ยังคงมีความเข้มแข็ง โดยมีดุลบัญชีเดินสะพัดเกินดุล และทุนสำรองระหว่างประเทศอยู่ในระดับสูง
4) ประเด็นที่ R&I ให้ความสนใจและจะติดตามอย่างใกล้ชิด คือ ความไม่แน่นอนทางการเมือง และการเปลี่ยนแปลงโครงสร้างประชากรที่ส่งผลต่อการดำเนินมาตรการทางเศรษฐกิจและการเติบโต ทางเศรษฐกิจของประเทศ
สำนักงานบริหารหนี้สาธารณะ สำนักนโยบายและแผน
โทร. 02 265 8050 ต่อ 5516
วันอังคารที่ 16 มีนาคม 2564
ธพส. เปิดเว็บแอปพลิเคชัน “ศูนย์ราชการฯ พารวย” สำหรับผู้สนใจเช่าพื้นที่เชิงพาณิชย์
ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดตัวเว็บแอปพลิเคชัน “ศูนย์ราชการฯ พารวย e-Reservation” ช่องทางอำนวยความสะดวกสำหรับผู้ที่สนใจเช่าพื้นที่ในศูนย์ราชการเฉลิมพระเกียรติฯ แจ้งวัฒนะ สามารถเข้าถึงข้อมูล
บริษัท ธนารักษ์พัฒนาสินทรัพย์ จำกัด หรือ ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดตัวเว็บแอปพลิเคชัน “ศูนย์ราชการฯ พารวย e-Reservation” ช่องทางอำนวยความสะดวกสำหรับผู้ที่สนใจเช่าพื้นที่ในศูนย์ราชการเฉลิมพระเกียรติฯ แจ้งวัฒนะ สามารถเข้าถึงข้อมูล และทำการจองพื้นที่เช่าผ่านเว็บแอปพลิเคชัน บนอุปกรณ์สมาร์ทโฟน แท็บเล็ต และคอมพิวเตอร์ ทั้งยังสามารถบันทึกและเก็บข้อมูล ตลอดจนติดตามสถานะการจอง ได้อีกด้วย
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด เปิดเผยว่า เว็บแอปพลิเคชัน “ศูนย์ราชการฯ พารวย e-Reservation” เป็นแพลตฟอร์มที่พัฒนาขึ้นมาเพื่อรองรับการจองพื้นที่เช่าผ่านระบบออนไลน์ เพื่อยกระดับมาตรฐานการให้บริการพื้นที่เช่าพาณิชย์ภายในศูนย์ราชการเฉลิมพระเกียรติฯ แจ้งวัฒนะ ให้มีความสะดวก โปร่งใส และตรวจสอบได้ พร้อมทั้งเป็นการเปิดโอกาสในการเข้าถึงให้กับผู้ที่กำลังมองหาอาชีพค้าขายต่าง ๆ ซึ่งถือว่าเป็นการตอบรับตามนโยบายส่งเสริมการลงทุนเพื่อกระตุ้นให้เม็ดเงินไหลเวียนในระบบเศรษฐกิจ
ผู้ที่สนใจเช่าพื้นที่สามารถจองพื้นที่เช่าพาณิชย์ พื้นที่ลานอเนกประสงค์ และพื้นที่โฆษณาประชาสัมพันธ์ ผ่านเว็บแอปพลิเคชัน https://ereservation.dad.co.th/ ด้วยขั้นตอนง่าย ๆ เพียง ค้นหาพื้นที่ จองพื้นที่เช่า ตรวจสอบสถานะของพื้นที่เช่า และดาวน์โหลดเอกสาร หรือสอบถามรายละเอียดเพิ่มเติมได้ที่ โทรศัพท์ 0 2142 2275 อีเมล: info@dad.co.th
ฝ่ายสื่อสารองค์กร ธพส.
โทร. 0 2142 2264
วันจันทร์ที่ 22 มีนาคม 2564
ธอส. สร้างบ้านหลังใหม่ให้แก่นักเรียนที่ยากไร้ พร้อมซ่อมแซมอาคารเรียนและมอบรถรับส่งนักเรียน ให้แก่ ร.ร.บ้านซับเปิบ จ.เพชรบูรณ์
ธอส.จัดพิธีส่งมอบบ้านพักอาศัยหลังใหม่ให้แก่ ด.ญ.มานิดา แก้วส่องศึก นักเรียนโรงเรียนบ้านซับเปิบ ตำบลซับเปิบ อำเภอวังโป่ง จังหวัดเพชรบูรณ์ ด้วยงบประมาณก่อสร้างบ้าน 300,000 บาท เพื่อให้มีบ้านที่เหมาะสมกับการอยู่อาศัย ส่งเสริมให้มีคุณภาพชีวิตความเป็นอยู่
เพชรบูรณ์ : ธนาคารอาคารสงเคราะห์ (ธอส.) จัดพิธีส่งมอบบ้านพักอาศัยหลังใหม่ให้แก่ ด.ญ.มานิดา แก้วส่องศึก นักเรียนโรงเรียนบ้านซับเปิบ ตำบลซับเปิบ อำเภอวังโป่ง จังหวัดเพชรบูรณ์ ด้วยงบประมาณก่อสร้างบ้าน 300,000 บาท เพื่อให้มีบ้านที่เหมาะสมกับการอยู่อาศัย ส่งเสริมให้มีคุณภาพชีวิตความเป็นอยู่ที่ดีขึ้น สอดคล้องกับนโยบายความรับผิดชอบต่อสังคมและสิ่งแวดล้อม หรือ CSR ของธนาคาร
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) นำคณะผู้บริหาร และผู้ปฏิบัติงานของธนาคารอาคารสงเคราะห์ จัดพิธีส่งมอบบ้านหลังใหม่ ให้แก่ ด.ญ.มานิดา แก้วส่องศึก ปัจจุบันศึกษาในระดับชั้นประถมศึกษาปีที่ 6 โรงเรียนบ้านซับเปิบ ตำบลซับเปิบ อำเภอวังโป่ง จังหวัดเพชรบูรณ์ เพื่อให้ ด.ญ.มานิดา และครอบครัวรวม 4 คน ได้มีที่อยู่อาศัยสภาพเหมาะสมกับการดำรงชีวิต โดยธนาคารฯ สนับสนุนงบประมาณก่อสร้างเป็นจำนวนเงิน 300,000 บาท ซึ่งก่อนหน้านี้ ครอบครัวของ ด.ญ.มานิดา ไม่มีที่อยู่อาศัยเป็นของตนเอง โดยอาศัยอยู่ในยุ้งข้าวเก่าที่ชาวบ้านช่วยกันสร้างขึ้นให้เป็นที่พักชั่วคราว ไม่มีห้องน้ำ ซึ่งครอบครัวมีรายได้มาจากเบี้ยคนชราของผู้เป็นย่า และเบี้ยคนพิการของบิดา ขณะที่พี่สาวของ ด.ญ.มานิดา เป็นผู้ที่บกพร่องทางการเรียนรู้ ซึ่งการให้ความช่วยเหลือของ ธอส. ในครั้งนี้ถือเป็นการบรรเทาความเดือดร้อน ทางด้านที่อยู่อาศัยให้แก่ประชาชนที่ยากไร้ สอดคล้องกับพันธกิจ “ทำให้คนไทยมีบ้าน” อีกด้วย และในโอกาสเดียวกันนี้ ธอส. ยังได้ส่งมอบอาคารเรียน โรงเรียนบ้านซับเปิบ ซึ่งในปี 2563 ธนาคารได้ให้การสนับสนุนงบประมาณจำนวนรวม 450,000 บาท สำหรับการปรับปรุงซ่อมแซมอาคารเรียนเดิมที่มีสภาพเก่าทรุดโทรมให้กลับมามีสภาพเหมาะสมต่อการจัดการเรียนการสอน และจัดซื้อรถโรงเรียนเพื่อใช้ในการรับ-ส่งนักเรียนเดินทางไปโรงเรียน หรือกิจกรรมทัศนศึกษาเพื่อประโยชน์ในการเรียนรู้ อีกทั้ง ได้สนับสนุนงบประมาณเพิ่มเติมจำนวน 79,000 บาท สำหรับจัดซื้อเครื่องคอมพิวเตอร์และสื่อการเรียนการสอนเพื่อยกระดับคุณภาพการศึกษาให้แก่เยาวชน นอกจากนี้ ธอส.ยังได้เลี้ยงอาหารกลางวันพร้อมขนมให้แก่เด็กนักเรียนโรงเรียนบ้านซับเปิบอีกด้วย
ทั้งนี้ ธอส. มีภารกิจหลักในการสนับสนุนสินเชื่อเพื่อที่อยู่อาศัยแก่ประชาชน โดยเฉพาะกลุ่มผู้มีรายได้น้อย และปานกลาง ให้มีที่อยู่อาศัยเป็นของตนเองมาตลอดระยะเวลากว่า 67 ปี ธนาคารสร้างโอกาสให้คนไทยได้มีที่อยู่อาศัยเป็นของตนเองมาแล้วมากกว่า 3.7 ล้านครอบครัว ควบคู่ไปกับการให้ความสำคัญกับการดำเนินงานด้านความรับผิดชอบต่อสังคมและสิ่งแวดล้อม หรือ CSR ของธนาคาร ทั้งทางด้านที่อยู่อาศัย การศึกษา สังคมและสิ่งแวดล้อม ส่งเสริมสถาบันพระมหากษัตริย์/ศาสนา/ศิลปวัฒนธรรม และการกีฬา โดยคำนึงถึงการมีส่วนร่วมของชุมชน และการปลูกจิตอาสาช่วยเหลือสังคมของผู้ปฏิบัติงานภายในองค์กร รวมทั้งการสร้างความสัมพันธ์ที่ดีระหว่างชุมชน และสร้างสังคมไทยให้มีคุณภาพชีวิตที่ดีและเติบโตอย่างยั่งยืน
วันอังคารที่ 9 มีนาคม 2564
นายกรัฐมนตรีขับเคลื่อน 5G ครอบคลุมคมนาคม/ศึกษา/เกษตร/อุตสาหกรรม/สาธารณสุข เน้นประชาชนเข้าถึงประโยชน์ ลดความเหลื่อมล้ำในสังคม
พลเอก ประยุทธ์ จันทร์โอชา นายกรัฐมนตรี ขับเคลื่อน 5G ครอบคลุมคมนาคม/ศึกษา/เกษตร/อุตสาหกรรม/สาธารณสุข เน้นประชาชนเข้าถึงประโยชน์ ลดความเหลื่อมล้ำในสังคม
วันนี้ (8 มี.ค.64) เวลา 09.30 น.ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการขับเคลื่อน 5G แห่งชาติ ครั้งที่ 1/2564 โดยที่ประชุมพิจารณาประเด็นสำคัญ ทั้งการขับเคลื่อนต่อยอด5Gของประเทศไทยให้เห็นผลเป็นรูปธรรมมากขึ้นการส่งเสริมการใช้ประโยชน์จากเทคโนโลยี5Gในภาคส่วนต่างๆการพัฒนานวัตกรรม รวมถึงการส่งเสริมการลงทุนด้านโครงสร้างพื้นฐาน5Gในประเทศโดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เข้าร่วมประชุมด้วย
โอกาสนี้ นายกรัฐมนตรี กล่าวถึงการประชุมคณะกรรมการขับเคลื่อน 5G แห่งชาติครั้งนี้ว่าเป็นการประชุมครั้ง 2 เพื่อต่อยอด 5G ของไทยให้เห็นผลอย่างเป็นรูปธรรม หลังจากได้เห็นชอบร่างแผนปฏิบัติการว่าด้วยการส่งเสริมการใช้ประโยชน์จากเทคโนโลยี 5G ของประเทศไทย รวมถึงนำร่องการใช้ประโยชน์จากเทคโนโลยี 5G ในโครงการนำร่องด้านต่างๆ อาทิ คมนาคม การศึกษา การเกษตร อุตสาหกรรมและเมืองอัจฉริยะ (Smart City) รวมทั้งสาธารณสุขและการรักษาพยาบาล โดยเฉพาะด้านสาธารณสุขให้ใช้ประโยชน์ 5G เชื่อมโยงสาธารณสุขปฐมภูมิ และทุติยภูมิ ตลอดจนโรงพยาลในพื้นที่ต่าง ๆ ของประเทศ เพื่อให้ประชาชนสามารถเข้าถึงบริการสาธารณสุขอย่างทั่วถึง รวมทั้งการใช้เทคโนโลยีเผยแพร่ข้อมูลสร้างการรับรู้และความเข้าใจเกี่ยวกับการดูแลรักษาสุขตนเองให้ปลอดภัย พร้อมเน้นย้ำให้สร้างการรับรู้กับประชาชนให้มากขึ้นเพื่อจะได้เกิดความเข้าใจและใช้ประโยชน์จากเทคโนโลยี 5G ได้อย่างเต็มประสิทธิภาพ และทำให้ประชาชนทุกกลุ่มสามารถเข้าถึงได้อย่างเท่าเทียม
ทั้งนี้ ที่ประชุมมีมติเห็นชอบ(ร่าง)แนวทางการส่งเสริมการใช้ประโยชน์เทคโนโลยี5Gของประเทศไทย และมอบหมายให้ฝ่ายเลขานุการดำเนินการในรายละเอียด เพื่อเสนอคณะรัฐมนตรีพิจารณาเห็นชอบต่อไปรวมทั้งเห็นชอบการขยายผลการนำร่องการใช้ประโยชน์จากเทคโนโลยี5Gประกอบด้วยโครงการนำร่องด้านคมนาคมสถานีอัจฉริยะ (Smart Station) ณ สถานีกลางบางซื่อ ด้านการศึกษา โครงการนำร่อง Smart Campus ด้านการเกษตร โครงการนำร่องเกษตรดิจิทัล (Smart Agriculture) เพื่อการพัฒนาระบบส่งเสริมการเพาะเลี้ยงสาหร่ายผมนางและปลากะพงขาวในลุ่มน้ำทะเลสาบสงขลา และโครงการนำร่องเกษตรดิจิทัลด้วยเทคโนโลยี 5G สำหรับการบริหารจัดการน้ำอัจฉริยะ (Smart Irrigation) ร่วมกับมูลนิธิปิดทองหลังพระ สืบสานแนวพระราชดำริ ณ จังหวัดอุดรธานี ด้านอุตสาหกรรม โครงการนำร่องโรงงานอัจฉริยะ (Smart Factory) ด้วยเทคโนโลยี 5G ณ โรงงานในเครือ บริษัท พีทีที โกลบอล เคมิคอล จำกัด (PTTGC) ซึ่งอยู่บนพื้นที่เขตพัฒนาพิเศษภาคตะวันออก (EEC) และด้านเมืองอัจฉริยะ โครงการนำร่องบ้านฉาง 5G สมาร์ทซิตี้ (5G Smart City) เพื่อเป็นการกระตุ้นให้เกิดรับรู้ถึงศักยภาพของเทคโนโลยี 5G เกิดการถ่ายทอดองค์ความรู้ สามารถใช้ประโยชน์จากเทคโนโลยี 5G ขับเคลื่อนเศรษฐกิจและสังคมของประเทศได้อย่างทั่วถึง เท่าเทียม เต็มประสิทธิภาพ และลดความเหลื่อมล้ำในสังคม
----------------------
กลุ่มประชาสัมพันธ์และเผยแพร่ สำนักโฆษก
วันพุธที่ 10 มีนาคม 2564
กรอ.ยกระดับการตรวจโรงงานด้วยระบบอิเล็กทรอนิกส์ เปิดมิติใหม่รับยุค New Normal นำร่องกว่า 5,000 โรงงานทั่ว กทม.
“สุริยะ”สั่งการกรมโรงงานอุตสาหกรรม (กรอ.) ยกระดับการตรวจโรงงานและสถานที่เก็บรักษาวัตถุอันตรายแบบทางไกล (Remote Inspection) เน้นอำนวยความสะดวกให้แก่ผู้ประกอบการ ภายใต้วิถีปกติใหม่ (New Normal) โดยเริ่มให้บริการนำร่องโรงงานกว่า 5,000 โรงงาน พื้นที่ กทม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม มีนโยบายให้หน่วยงานในสังกัดนำระบบอิเล็กทรอนิกส์มาใช้ในกระบวนการทำงาน เพื่ออำนวยความสะดวกในการทำธุรกิจให้แก่ผู้ประกอบการ ตามนโยบาย Ease of Doing Business ของรัฐบาล ซึ่งกรมโรงงานอุตสาหกรรม (กรอ.) เป็นหน่วยงานที่มีภารกิจด้านการออกใบอนุญาต และได้นำระบบอิเล็กทรอนิกส์มาใช้ในกระบวนการออกใบอนุญาตโรงงาน ล่าสุดได้สั่งการให้ กรอ.ยกระดับการให้บริการด้วยการนำระบบอิเล็กทรอนิกส์เข้ามาใช้ตรวจโรงงานทางออนไลน์ เพื่อให้การกำกับดูแลการบังคับใช้กฎหมายเป็นไปอย่างต่อเนื่อง และเพิ่มประสิทธิภาพในการกำกับดูแลของเจ้าหน้าที่ ได้อย่างทั่วถึง รวมทั้งยังสามารถอำนวยความสะดวกในการทำธุรกิจให้แก่ผู้ประกอบการ ภายใต้สถานการณ์การแพร่ระบาดของเชื้อไวรัสโควิด-19 โดยให้บริการนำร่องโรงงานอุตสาหกรรมในเขตพื้นที่ กทม. กว่า 5,000 โรงงาน เริ่มดำเนินการตั้งเดือนมีนาคม 2564 เป็นต้นไป
ด้าน นายประกอบ วิวิธจินดา อธิบดีกรมโรงงานอุตสาหกรรม (กรอ.) กล่าวเพิ่มเติมว่า กรมโรงงานอุตสาหกรรม ได้ดำเนินการตามข้อสั่งการของรัฐมนตรีว่าการกระทรวงอุตสาหกรรม ด้วยการออกประกาศ กรมโรงงานอุตสาหกรรม ว่าด้วยการตรวจสอบโรงงานและสถานที่เก็บรักษาวัตถุอันตรายแบบทางไกล (Remote Inspection) โดยการนำระบบอิเล็กทรอนิกส์มาใช้ในการตรวจโรงงานแทนการลงพื้นที่ในช่วงสถานการณ์การแพร่ระบาดของโรคโควิด-19 ภัยธรรมชาติ หรือจากสถานการณ์อื่น ๆ โดยเจ้าหน้าที่จะประสานงานการตรวจแบบทางไกลผ่านระบบเครือข่ายอินเทอร์เน็ต และแอปพลิเคชั่นต่าง ๆ บนเว็บไซต์ และสมาร์ทโฟน เป็นต้น
“ประกาศของ กรอ. ในเรื่องดังกล่าวมีผลบังคับใช้ทันที โดยกำหนดให้ผู้ประกอบกิจการโรงงาน หรือผู้ที่ครอบครองวัตถุอันตราย ต้องจัดส่งรายงานการตรวจประเมินแบบทางไกล หรือแบบฟอร์มการตรวจติดตามสถานที่ เก็บวัตถุอันตรายทาง E-mail , Line ซึ่งหาก กรอ. พิจารณาแล้วเห็นว่ารายงานดังกล่าว มีความคลุมเครือไม่ชัดเจน หรือ การประกอบกิจการไม่สอดคล้องตามที่กฎหมายกำหนด อาจให้มีการประชุมทางไกลผ่านระบบเครือข่ายอินเทอร์เน็ต เช่น Zoom , Skype , Microsoft Teams , Line VDO Call เพื่อให้สามารถเห็นภาพการประกอบกิจการได้ชัดเจน หรือหากมีข้อสงสัยก็จะส่งเจ้าหน้าที่ลงพื้นที่ตรวจสอบสถานที่ดังกล่าว โดยเริ่มนำร่องในโรงงานอุตสาหกรรมพื้นที่ กทม. จำนวน 5,592 โรงงานก่อน และจะขยายผลไปยังภูมิภาคต่าง ๆ ทั่วประเทศต่อไป”อธิบดีกรมโรงงานฯ กล่าวทิ้งท้าย
วันอังคารที่ 2 มีนาคม 2564
นายกรัฐมนตรีขอบคุณทุกฝ่ายที่ร่วมกันผลักดันให้มีการฉีดวัคซีนโควิด-19 ในประเทศไทยด้วยความเรียบร้อย
นายกรัฐมนตรีขอบคุณทุกฝ่ายที่ร่วมกันผลักดันให้มีการฉีดวัคซีนโควิด-19 ในประเทศไทยด้วยความเรียบร้อย
วันนี้ (2 มีนาคม 2564) เวลา 12.30 น. ณ ตึกสันติไมตรี ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวขอบคุณเจ้าหน้าที่ทุกคนที่เกี่ยวข้องที่ปฏิบัติงานอย่างเสียสละจนสามารถผลักดันให้มีการฉีดวัคซีนโควิด-19 ในประเทศไทยด้วยความเรียบร้อย พร้อมยืนยันไม่มีการกักตุนวัคซีนโควิด-19 เพื่อฉีดให้แก่บุคคลแขกระดับ VIP ก่อน โดยจะเป็นหน้าที่ของคณะกรรมการประจำจังหวัด ที่จะดำเนินการกระจายวัคซีนโควิด-19 อย่างเป็นธรรมและโปร่งใส ต้องเป็นไปตามแผนที่กำหนด โดยเฉพาะประชาชนในกลุ่มเสี่ยง บุคลากรทางการแพทย์ และในพื้นที่ท่องเที่ยว ทั้งนี้ อาจจะมีปัญหาบ้างในระยะแรก เนื่องจากวัคซีนยังมีจำนวนจำกัด แต่วันนี้ได้มีการจัดเตรียมงบประมาณเพิ่มเติมเพื่อจัดหาวัคซีนเพิ่มเติมให้เพียงพอแก่ประชาชนที่มีความจำเป็นต้องฉีดร้อยละ 60 ของประเทศ
...................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 4 มีนาคม 2564
บีโอไอ ร่วมหารือออสเตรเลียสร้างบรรยากาศการลงทุน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ (ที่ 3 จากขวา) ให้การต้อนรับ H.E. Mr. Allan McKinnon PSM เอกอัครราชทูตออสเตรเลียประจำประเทศไทย พร้อมด้วย Mr. Benjamin Krieg ประธานหอการค้าออสเตรเลีย-ไทย (AustCham) และคณะ
พร้อมหารือถึงภาวะเศรษฐกิจไทยโดยเฉพาะการลงทุนจากต่างประเทศ รวมถึงขั้นตอนและกฎระเบียบการเข้ามาลงทุนในช่วงสถานการณ์การแพร่ระบาดของโควิด-19 เพื่อเสริมสร้างบรรยากาศการลงทุนระหว่างสองประเทศ ณ สำนักงานบีโอไอ ถนนวิภาวดีรังสิต เมื่อเร็วๆ นี้
วันพฤหัสบดีที่ 11 มีนาคม 2564
บังคับใช้แล้ว! กฎหมายกำหนดความเร็วรถใหม่ สูงสุด 120 กม./ชม.
...
มีเรื่องมาอัปเดตให้ผู้ขับขี่รถทุกคนครับ ล่าสุด เว็บไซต์ราขกิจจานุเบกษาได้เผยแพร่ประกาศกฎกระทรวงกำหนดอัตราความเร็วของยานพาหนะ บนทางหลวงแผ่นดินหรือทางหลวงชนบทที่มีทางเดินรถในทิศทางเดียวกันตั้งแต่ 2 ช่องเดินรถขึ้นไป มีเกาะกลางถนนแบบกำแพงกั้น และไม่มีจุดกลับรถเสมอระดับถนน ดังนี้
.
วันศุกร์ที่ 19 มีนาคม 2564
เปิดปฏิบัติการฝนหลวงเมฆอุ่น ประจำปี 2564
รมช.ธรรมนัส จับมือกองทัพบก เปิดปฏิบัติการฝนหลวงเมฆอุ่น ประจำปี 2564 พร้อมสู้ภัยแล้งให้เกษตรกรมีน้ำใช้อย่างเพียงพอ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เป็นประธานในการแถลงข่าวปฏิบัติการฝนหลวงเมฆอุ่นภายใต้ความร่วมมือกับกองทัพบก ประจำปี 2564 พร้อมฟังบรรยายสรุปสถานการณ์น้ำจากหน่วยงานในพื้นที่ และมอบนโยบายการดำเนินงานความร่วมมือกับกองทัพบก รวมถึงได้ตรวจเยี่ยมเจ้าหน้าที่และให้กำลังใจแก่เจ้าหน้าที่ผู้ปฏิบัติงาน ณ สนามบินนครสวรรค์ ว่า กระทรวงเกษตรและสหกรณ์ โดย กรมฝนหลวงและการบินเกษตร ได้สร้างความร่วมมือกับกองทัพบก โดยที่ผ่านมาทางกองทัพบกมีการสนับสนุนและอำนวยความสะดวกในการปฏิบัติการฝนหลวง ทั้งการใช้งานพื้นที่ในสนามบิน อุปกรณ์อำนวยความสะดวกต่างๆ และการสนับสนุนกำลังพลในการปั้นเมล็ดพันธุ์พืช ในโครงการโปรยเมล็ดพันธุ์พืชทางอากาศสร้างความชื้นสัมพัทธ์ เพื่อเพิ่มประสิทธิภาพการปฏิบัติการฝนหลวง และสำหรับเครื่องบิน CASA 1 ลำ ที่ได้รับการสนับสนุนจากกองทัพบกนี้ จะประจำการเพื่อช่วยเหลือพี่น้องเกษตรกร ณ จังหวัดนครสวรรค์ จนถึงวันที่ 31 มีนาคมนี้ จากนั้นจะไปประจำการที่หน่วยปฏิบัติการฝนหลวง จังหวัดลพบุรี ในวันที่ 1 เมษายน 2564 เป็นลำดับต่อไป
ร้อยเอก ธรรมนัส กล่าวว่า ในปีนี้มีแนวโน้มว่า ฤดูฝนในประเทศไทยจะมาเร็วกว่าปีที่ผ่านมา แต่ก็ยังต้องเผชิญกับปัญหาฝนทิ้งช่วงอยู่ทุกปี ซึ่งเป็นช่วงเวลาที่ยากลำบากสำหรับพี่น้องเกษตรกร ที่ต้องเดือดร้อนกับการหาน้ำไปมาใช้ในการทำการเกษตร กรมฝนหลวงและการบินเกษตร ได้มีการเปิดหน่วยปฏิบัติจังหวัดนครสวรรค์ ตั้งแต่วันที่ 1 กุมภาพันธ์ 2564 เพื่อใช้ในการปฏิบัติการฝนหลวงบรรเทาปัญหาภัยแล้งและฝนทิ้งช่วงในพื้นที่ภาคกลาง 14 จังหวัด เพื่อเพิ่มปริมาณน้ำในเขื่อนกักเก็บน้ำขนาดใหญ่ อ่างเก็บน้ำขนาดกลาง และลำน้ำต่างๆ ในเขตพื้นที่ภาคกลางให้แก่เกษตรกรได้มีน้ำใช้ในการทำเกษตรกรรม ทั้งช่วยเหลือประชาชนจากปัญหาภัยแล้ง และบรรเทาปัญหาหมอกควันและไฟป่า
ด้าน นายสุรสีห์ กิตติมณฑล อธิบดีกรมฝนหลวงและการบินเกษตร ยังได้กล่าวเพิ่มเติมว่า ขณะนี้กรมฝนหลวงและการบินเกษตรได้เปิดหน่วยปฏิบัติการทั้งสิ้น 11 หน่วย กระจายทั่วทุกภูมิภาคของประเทศ ตั้งแต่วันที่ 1 กุมภาพันธ์ 2564 โดยได้กำหนดให้ศูนย์ปฏิบัติการฝนหลวงภาคกลาง ดำเนินการปฏิบัติการฝนหลวงให้ครอบคลุมจังหวัดเป้าหมาย 14 จังหวัดภาคกลาง พร้อมย้ำว่าจากสภาพอากาศที่เปลี่ยนแปลงของโลกขณะนี้ ได้ทำให้เกิดสภาวะโลกร้อน ฟ้าฝนไม่ตกต้องตามฤดูกาล ส่งผลให้สภาพอากาศโดยรวมไม่เข้าเงื่อนไขในการปฏิบัติการฝนหลวง แต่ไม่ว่าสภาพอากาศจะเป็นอย่างไร กรมฝนหลวงและการบินเกษตร ยังคงมีการตรวจสภาพอากาศประจำวันอย่างต่อเนื่องทุกวันเพื่อให้มีความพร้อมทุกด้าน ในการช่วยเหลือพี่น้องประชาชน และเพิ่มปริมาณน้ำในเขื่อนทั้งขนาดใหญ่และขนาดกลาง เพื่อให้มีน้ำใช้ในการทำเกษตรฤดูกาลเพาะปลูกนี้ต่อไป